طوبة-ورقة-مقص

طوبة ورقة مقص (;  じゃんけん) معروفة كمان بنفس الاسم مع اختلاف الترتيب زى "rock-scissors-paper, paper-rock-scissor". لعبة بتتلعب من فردين او اكتر و بتستخدم غالبا فى تحديد الاختيارات زى رمى العملة ( لعبة ملك ولا كتابة). اللعبة دى مختلفة جامد من لعب تحديد الاختيار التانيه عشان مش معتمدة على الحظ بس كمان معتمدة على تركيز و قوة ملاحظة اللاعب اللى ممكن يحس و يعرف الاختيار اللى المنافس حيعمله و بكدا يقدر يختار الاختيار الاقوى من اختياره عشان يكسب.
 تاريخ اللعبة 
محدش عارف بالظبط اللعبة دى ابتدت فين, بس لعبة طوبة و رقة مقص كانت مشهورة فى اليابان فى اواخر القرن التسعتاشر و انتشرت جامد حاولين العالم فى القرن العشرين. فى كلام ان اللعبة كانت موجودة قبل كدا فى الصين و اتنقلت لليابان و اتطورت و بقت بشكلها دلوقتى.
 طريقة اللعب 
اللى بيلعبوا بيتجمعوا فى دايرة و يحطوا اديهم على ايدين بعض و يعدوا لتلاته و بعدين يقولوا اسم اللعبة و بعدين كل واحد فيهم فى نفس التوقيت يعمل بايده علامة واحدا من الاختيارات التلاته (الطوبة, الورقة, المقص) فى وش المنافس له اللى واقف قدامه. قوانين اللعبة اللى بتبين انهى اختيار اجمد من الاختيار التانى هى
 الطوبة: بتكسر المقص فعشان كدا اختيار الطوبة اقوى قدام المقص.
 المقص: المقص بيقطع الورقة فعشان كدا اختيار المقص اقوى قدام الورقة.
 الورقة: الورقة بتغطى الطوبة فعشان كدا الورقةاقوى قدام الطوبة.

تصنيف:العاب